Diari Oficial de la Generalitat Valenciana


Sumari del DOGV 5906, del 03-12-2008 (2008/14852)

ORDRE de 21 de novembre de 2008, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader assegador Reial de la Manxa o de Sant Joan, al seu pas pel terme municipal de Venta del Moro (tram II-A: des del pont de Vadocañas fins a la finca coneguda com El Purgatorio, inclosa aquesta), a la província de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5906

Data del DOGV
:   03-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14302


Data del document
:   21-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Venta del Moro
    * legislació
    * via rural

ORDRE de 21 de novembre de 2008, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader assegador Reial de la Manxa o de Sant Joan, al seu pas pel terme municipal de Venta del Moro (tram II-A: des del pont de Vadocañas fins a la finca coneguda com El Purgatorio, inclosa aquesta), a la província de València. [2008/14934]  
Vist l'expedient de delimitació parcial del camí ramader assegador Reial de la Manxa o de Sant Joan al seu pas pel terme municipal de Venta del Moro (tram II-A: des del pont de Vadocañas fins a la finca coneguda com El Purgatorio, inclosa aquesta), instruït per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, a fi de consolidar el caràcter de domini públic d'aquesta.  
Vist que la delimitació s'ajusta a la classificació dels camins ramaders del terme municipal de Venta del Moro, aprovada per Ordre ministerial de data 5 de desembre de 1956 i publicada en el Boletín Oficial del Estado, núm. 2, d'11 de gener d'1957.  
Vist que en data 23 de desembre de 2002 (BOE 22.01.2003), es va subscriure un conveni entre el Ministeri de Medi Ambient i la Conselleria de Medi Ambient de la Generalitat Valenciana, per a l'execució del Projecte de delimitació, fitació i senyalització dels camins ramaders del Corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant una Resolució de 7 de juliol de 2003 de la Conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.2003) entre el Ministeri de Medi Ambient i la Conselleria de Medi Ambient de la Generalitat.  
Vist que dins del període d'informació pública a què va ser sotmés l'expedient, la senyora Alba Mondragón va presentar dues al·legacions.  
Vist per la Direcció General de Gestió del Medi Natural proposa l'aprovació del delimitació parcial d'acord amb els termes que figuren en l'expedient.  
Vist que mitjançant una ordre de 6 de febrer de 2008 de la Conselleria de Medi Ambient, Aigua, Urbanisme i Habitatge (DOCV 26.03.2008), es va incorporar la modificació de traçat del camí ramader assegador Reial de la Manxa o de Sant Joan al tram II del delimitació parcial i fitació del camí ramader entre els termes municipals de Venta del Moro i Villargordo del Cabriel, segons la Resolució de 7 de juliol de 2003, de la Conselleria de Territori i Habitatge, que autoritza l'inici dels delimitacions de terrenys de camins ramaders inclosos en el conveni subscrit en la data 23 de desembre de 2002 (BOE de 22 de gener de 2003) entre el Ministeri de Medi Ambient i la Conselleria de Medi Ambient de la Generalitat Valenciana; i referit tot al seu expedient administratiu.  
Vist l'informe de l'Advocacia General de la Generalitat.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, mitjançant el qual s'assignen competències a la Presidència i a les conselleries amb competències executives, i la Llei 14/2003, de 10 d'abril, de patrimoni de la Generalitat Valenciana, correspon a la Conselleria de Medi Ambient, Aigua, Urbanisme i Habitatge l'aprovació del delimitació dels camins ramaders, resolc:  
Article 1  
Aprovar la delimitació parcial del camí ramader assegador Reial de la Manxa o de Sant Joan al seu pas pel terme municipal de Venta del Moro (tram II-A: des del Pont de Vadocañas fins a la finca coneguda com El Purgatorio, inclosa aquesta), d'acord amb la modificació de traçat aprovada mitjançant una ordre de 6 de febrer de 2008 pel conseller de Medi Ambient, Aigua, Urbanisme i Habitatge, i d'acord amb la proposta de delimitació i els plànols que consten en l'expedient i les característiques de la qual són les següents:  
Longitud delimitada: 3,54 km  
Amplària: 75 m  
Superfície delimitada: 265.075 m²  
Article 2  
Desestimar l'al·legació presentada per la senyora Alba Mondragón que fa referència a la inclusió de la Casa del Zorro en domini públic, basant-se en els motius que s'indiquen:   
- El traçat del camí ramader presentat en la proposta de delimitació s'ha determinat després d'un minuciós estudi de tota la documentació i plànols existents relatius a aquesta, i tot això està relacionat en l'ampli fons documental. En el Projecte de classificació dels camins ramaders del terme municipal de Venta del Moro (aprovat per Ordre ministerial de data 5 de desembre de 1956) se cita textualment: «apareix enclavada dins del camí ramader Casa del Zorro». Cal mencionar que l'al·legant no presenta cap documentació sobre la suposada propietat de l'esmentada Casa del Zorro. En conseqüència, i tal com queda grafiat en els plànols de la proposta de delimitació, la Casa del Zorro queda dins del domini de l'assegador.  
Article 3  
Estimar la següent al·legació presentada per la senyora Alba Mondragón, en la qual va manifestar que l'inici de la modificació que es va acordar dur a terme amb la llavors Conselleria de Territori i Habitatge, no coincidia amb l'inici de la modificació presentat en els plànols de la proposta de delimitació i, per tant, va sol·licitar que es modificaren, d'acord amb el canvi acordat. El motiu de l'estimació s'indica a continuació:  
- S'ha comprovat que, efectivament, l'inici de la modificació que apareix en els plànols de la proposta de delimitació no coincideix amb l'inici de la modificació que es va acordar, una vegada iniciat el procés de delimitació, per tant, es proposen les modificacions assenyalades a continuació.  
Les estaques afectades per aquesta modificació són I10, I10', D9''i D10. Les noves coordenades UTM d'aquestes han de ser:  
  
També es veuen afectades per la modificació, la intrusió que va ser denominada núm. 2, la qual desapareix, i la intrusió que va ser denominada núm. 3, la qual ara tindrà una superfície de massa arbrada intrusa, de 1.618,39 m², en substitució dels 3.198,15 m² que tenia en la proposta de delimitació.  
Article 4  
Que es cancel·len totalment o parcialment totes les inscripcions registrals que resulten contradictòries amb la delimitació.  
Article 5  
Iniciar la pràctica de la fitació del camí ramader assegador Reial de la Manxa o de Sant Joan al seu pas pel terme municipal de Venta del Moro (tram II-A: des del Pont de Vadocañas fins a la finca coneguda com El Purgatorio, inclosa aquesta), d'acord amb el conveni subscrit en data de 23 de desembre de 2002 (BOE de 22.01.03), entre el Ministeri de Medi Ambient i la Conselleria de Medi Ambient de la Generalitat Valenciana, per a l'execució del projecte de delimitació, fitació i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Contra aquesta ordre, que posa fi a la via administrativa, pot interposar-se recurs potestatiu de reposició en el termini d'un mes, comptador des de l'endemà de la publicació en el Diari Oficial de la Comunitat Valenciana, davant del conseller de Medi Ambient, Aigua, Urbanisme i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que les persones interessades puguen interposar qualsevol altre recurs que estimen procedent.  
València, 21 de novembre de 2008.- El conseller de Medi Ambient, Aigua, Urbanisme i Habitatge: José Ramón García Antón.